Han, deg tsehṛa-a, taneɣlaft n yidles d tẓuriwin, Soaraya Mouloudji, aneɣlaf n yimjahden d yimttalasen, Laid Rebiga, aneɣlaf n usemḍen d tesnaddadin, Hocine Cherhabuil, akked kra seg yimaslaḍen n tfekka tadiplumatit.
Tasehṛa-a d tin aydeg ay d-cnan kra seg tezlatin n Zulixa yettwassnen s tezlit-nnes mechuṛen n « Sob rachrach" d tezlatin ticawiyin niḍen, yernu tella-d tedyant-a d tajmilt i tgemmi tazzayrit tinizert.
S uẓawan n tuṛkist ddaw tmehla n uɣella Kamel Maati, mennaw n tnaẓurin ay yemseḍfaren akken ad d-cnun tizlatin n tnaẓurt-a, gar-asen Nadia Guerfi, Bariza, Radia Manal, Donia El Djazaïria akked Dalila Amel. Gar tezlatin ay d-cnant, tella "Rim El Achoua", "Yali Thabouna", "Essayad" akked "Ya Aïni Nouhi".
Deg tinawt-nnes, tenna-d tneɣlaft n yidles d tẓuriwin, Soaraya Mouloudji, dakken Zulixa « teggenses-d tigemmi tazzayrit tinizert n lejdud akken ay tuklal s ccna ay d-yecna tizlatin ticawiyin d tbedwiyin d wagam seg tgemmi n Aissa Djermouni d Hadda Beggar, yernu seg-s daɣ ay d-ugmen kra seg yismawen yettwassnen n uẓawan azzayri am Khelifi Ahmed, Nuṛa, Selwa d Deriassa ».
kab_Latn kab_Latn kab_Latn kab_Latn